પોલીસ પાસેથી મળતી વિગતો મુજબ મજૂરા ગેટ સ્થિત આવેલી નવી સિવિલ હોસ્પિટલમાં મેડિકલ કોલેજ ચાલે છે. મુળ વડોદરાની રહેવાસી ધ્રુવી ચૌહાણ ફિઝિયોથેરાપીના પહેલા વર્ષમાં અભ્યાસ કરતી હતી. ધ્રુવીએ અગમ્ય કારણો સર સોમવારે સવારે હોસ્ટેલના રૂમમાં પંખા સાથે દુપટ્ટો બાંધીને ગળાફાંસો ખાઈ લીધો હતો. આ સમગ્ર મામલે વડોદરા ખાતે યુવતીના પરિવરજનો જાણ કરવામાં આવી છે. પોલીસ દ્વારા યુવતીના આપઘાત પાછળનું કારણ જાણવા માટે ક્લાસમાં સાથે ભણતી વિદ્યાર્થિની પુછતાછ કરી રહી છે.